92 Johannes Bock. 



stemmes ved Hjælp af den her beskrevne Methode , naar man 

 anvender Inhalationsblandinger af bekendt Sammensætning og 

 successiv undersøger Virkningen af de forskellige Stoffer paa 

 samme Hjærte. 



Amylnitrit C b H xx NO^. 



Jeg har udført et enkelt Forsøg med Amylnitrit; uagtet 

 Indaandingen blev fortsat i 4 iVlinuter, saa at der inhaleredes 

 store Mængder af det meget flygtige Stof, og det cirkulerende 

 Blod til sidst var fuldstændig brunt paa Grund af Methæmo- 

 globindannelse, forandredes hverken Blodtryk, Pulsfrekvens eller 

 Pulsbølgens Højde. Jeg kom altsaa ganske til samme Resultat 

 angaaende Virkningen af Amylnitrit som Lander Brunton i 

 sine bekendte Undersøgelser over dette Stof, nemlig at det 

 ingen Indflydelse udøver paa II j ærtet. 



Helleborem. 



Forsøg over Virkningen af extractum fluidum radicis Helle- 

 bori viridis ere tidligere udførte af Tschistowitsch, som 

 for isolerede Pattedyrhjærter (Hunde) fandt, at under Indvirkning 

 af ovennævnte Præparat den gennem Hjærtet strømmende Blod- 

 mængde forøgedes , samt at Trykket tiltog. Som omtalt pg. 74 

 leder Tschistowitsch det fra venstre Hjærte udstrømmende Blod 

 gennem en Slange til et Reservoir, som er anbragt i en bestemt 

 Hojde over Hjærtets Niveau , og frembringer saaledes Trykket i 

 Aorta; det er ved denne Methode umuligt at iagttage større 

 Svingninger af Trykket, ligesom Apparatet ophører at fungere, 

 naar Trykket falder under den Værdi, som er bestemt ved Ud- 

 løbsaabningens Stilling. 



I Modsætning til Tschistowitsch anvendte jeg det rene 

 Glykosid Helleborein. Jeg foretrak ved Undersøgelsen af Digi- 

 talisgruppens Virkning paa det isolerede Pattedyrhjærte at benytte 

 dette Stof fremfor de andre til samme Gruppe hørende Stoffer, 



20 



